ঢাকার নবাবগঞ্জের নয়নশ্রী ইউনিয়নের শীর্ষসন্ত্রাসী গ্রুপ মুরাদ বাহিনী ফের সক্রিয় হয়ে উঠেছে। নয়নশ্রীর প্রত্যন্ত অঞ্চলে এ বাহিনীর সদস্যরা চাঁদা দাবিসহ হুমকি-ধামকি দিয়ে ত্রাসের রাজত্ব কায়েমের চেষ্টা করছে বলে অভিযোগ পাওয়া গেছে। সর্বশেষ গত বৃহস্পতিবার বিকালে বাংলাবাজার এলাকায় মুরাদ বাহিনী প্রধান মুরাদ শিকদার রামদা ও অস্ত্রশস্ত্র নিয়ে মহড়া দেয়। এ সময় স্থানীয় ইউপি চেয়ারম্যান রিপন মোল্লা তার কাছে জানতে চান- সে কেন এমনটা করছে? উত্তরে মুরাদ তাকে গালিগালাজ করে হত্যার হুমকি দেয়। এ বিষয়ে রিপন মোল্লা যুগান্তরকে বলেন, মুরাদ এলাকার মানুষজনকে অস্ত্রশস্ত্রের মহড়া দিয়ে ভয়ভীতি দেখাচ্ছিল। এ বিষয়ে তাকে